
BÉRLETI SZERZŐDÉS 
nem lakás céljára szolgáló helyiségre

Mely létrejött egyrészről Budapest Főváros XIV. Kerület Zugló Önkormányzata (székhely: 1145 Bp. Pétervárad u. 2., statisztikai jelzőszám: 15735777-8411-321-01, adószám: 15735777-2-42, képviseli: Rózsa András polgármester), mint tulajdonos Bérbeadó (továbbiakban: Bérbeadó, Tulajdonos), amelyet jelen jogügyletben aláíróként meghatalmazás alapján Baranyai Zsolt, a Zuglói Városgazdálkodási Közszolgáltató Zártkörűen Működő Részvénytársaság vezérigazgatója képvisel, 
másrészről az alább megnevezett Bérlő, (továbbiakban: Bérlő, vagy Kanál és Villa Kft.) között 

	Bérlő neve:
	Kanál és Villa Korlátolt Felelősségű Társaság

	Rövidített elnevezése:
	Kanál és Villa Kft.

	Székhely:
	1149 Budapest, Egressy út 168. fszt. 1. ajtó

	Cégjegyzékszám:
	01-09-457412

	Adószám:
	33067979-2-42

	Cég képviselője:
	 

	Elektronikus elérhetőség:    
	 

	Telefonszáma:
	  



Együtt közösen a továbbiakban, mint Felek vagy Szerződő Felek között az alábbi napon és feltételekkel.
Preambulum:

[bookmark: _Hlk235612125]Guang Peng Kft. (székhelycím:1148 Budapest, Nagy Lajos király útja 100.; cégjegyzékszám: 01-09-272847 adószám: 25398162-2-42) 2016. április 05. napjától bérelte a 31900/3 helyrajzi számú, természetben a Budapest XIV. kerület, Nagy Lajos király útja 100. számú kivett lakóház, udvar elnevezésű 141 m2 alapterületű önkormányzati tulajdonú utcai bejáratú földszinti étterem (vendéglátó) helyiséget.
Guang Peng Kft. bérlő és a Kanál és Villa Kft. közös kérelmet nyújtott be a Zuglói Városgazdálkodási Közszolgáltató Zártkörűen Működő Részvénytársasághoz (a továbbiakban: Zuglói Zrt.), melyben a tárgyi címen lévő önkormányzati tulajdonú helyiség vonatkozásában a bérleti jog átruházását kérték változatlan tevékenység (vendéglátás) végzése mellett.
A szerződés tárgya

1.1)	A  Budapest Főváros XIV. Kerület Zugló Önkormányzata Képviselő-testülete     /2026. (  ) számú önkormányzati határozata alapján Bérbeadó bérleti jog átruházással bérbe adja, Bérlő pedig bérbe veszi a Budapest XIV. kerület, 31900/3 helyrajzi számú, természetben a Budapest XIV. kerület, Nagy Lajos király útja 100. szám alatti, lakóház, udvar ingatlanon belül elhelyezkedő, utcai bejáratú földszinti 141 m2 alapterületű önkormányzati tulajdonú nem lakás céljára szolgáló helyiséget (továbbiakban: helyiség, bérlemény) étterem, vendéglátás tevékenység végzésének céljára.
A szerződés hatálya

2.1)	A bérleti jogviszony jelen Bérleti szerződés (továbbiakban Szerződés) mindkét fél általi aláírásának napján kezdődik, és határozatlan időtartamra szól.


Bérlőt terhelő fizetési kötelezettségek

3.1)	A Bérlő vállalja a közjegyzői okiratba foglalt nyilatkozat tételét (melyben vállalja a helyiség használatából fakadó, a Bérbeadó felé fennálló fizetési kötelezettsége teljesítését, késedelem esetén a kamatok megfizetését, valamint a bérleti jogviszony megszűnése esetén a helyiség kiürítését és rendeltetésszerű használatra alkalmas állapotban történő visszaadását) és a nyilatkozat díjának megfizetését.

Bérleti díj

3.2)	Bérlő a helyiség használatáért bérleti díjat köteles fizetni, melynek összeg 619 000, - Ft + ÁFA/hó, azaz hatszáztizenkilencezer forint + ÁFA/hó (7 428 000,- Ft + ÁFA/év, azaz hétmillió-négyszázhuszonnyolcezer forint + ÁFA/év).

A bérleti díj fizetés kezdő időpontja: a jelen Szerződés mindkét fél általi aláírásának napja.

3.3)	Bérlő a bérleti díjat a Bérbeadó által kibocsátott számla alapján, a számlán megjelölt fizetési határidő napjáig köteles a Zuglói Zrt.) OTP Banknál vezetett 11784009-22251280-00000000 számú bankszámlájára átutalással vagy készpénz átutalási megbízáson (postai befizetési csekken) megfizetni.

3.4)	Bérlő tudomásul veszi, hogy a Bérbeadó a bérleti díjat a tárgyév február utolsó napján érvényes, a Központi Statisztikai Hivatal által az előző évre közzétett fogyasztói árindex mértékével minden év március 1-től megnöveli.

Közüzemi és egyéb szolgáltatások díjának megfizetése

3.5)	A bérleti díjon felül Bérlő köteles a közüzemi szolgáltatások igénybevételéért az alábbi szolgáltatókkal szerződést kötni és a szolgáltatók felé teljesíteni:

- elektromos fogyasztás díja: 		Szolgáltató felé
- víz - csatorna díja:		Szolgáltató felé
- gázszolgáltatás díja: 			Szolgáltató felé
- szemétszállítási közszolgáltatás díja:	Szolgáltató felé
    
3.6)	Bérlő köteles a Szerződés megkötése után a bérleményhez tartozó közüzemi mérőórákat a saját nevére átíratni, valamint a helyiség birtokbaadását követő 5 munkanapon belül a közüzemi mérőórák átadás-átvételi jegyzőkönyvét a Zuglói Zrt. Ingatlangazdálkodási osztályához eljuttatni.

3.7)	Bérlő köteles a helyiség birtokbaadását követő 15, azaz tizenöt napon belül az átíratás kezdeményezéséről szóló dokumentumok másolatát, valamint azok elkészülte utána a szolgáltatókkal megkötött szerződések másolatát a Zuglói Zrt. Ingatlangazdálkodási osztályához eljuttatni. A határidő elmulasztása esetén a közüzemi szolgáltatások igénybevételéért Bérbeadó átalánydíj kiszámlázására jogosult. Az átalánydíj visszatérítésére a szolgáltatókkal kötött szerződések másolatának leadása után, a Szerződő Felek közötti elszámolást követően kerül sor. 

3.8)	Amennyiben a Bérlő a bérleti díjat, a közüzemi díjat, illetve a bérleménnyel kapcsolatosan a Bérbeadóval szemben fennálló más fizetési kötelezettségét a Szerződésben foglalt határnapig a Bérbeadó részére nem fizeti meg, akkor a fizetési késedelemmel érintett összeg után a Polgári Törvénykönyvről szóló 2013. évi V. törvényben (a továbbiakban: Ptk.) szabályozott mértékű késedelmi kamatot köteles a Bérbeadó részére megfizetni.

A szerződést biztosító mellékkötelezettség

3.9)	Bérlő jelen Szerződés megkötésével egyidejűleg a havi bruttó bérleti díj háromszorosának megfelelő összegű, azaz 2 358 390 - Ft, azaz kettőmillió-háromszázötvennyolcezer-háromszázkilencven forint összegű óvadékot nyújt Bérbeadó részére.

3.10.)	Bérbeadó az óvadékot a bérleti díj tartozás kiegyenlítésére, illetve mindazon igényének kiegyenlítésére felhasználhatja, amely Bérlőre hárult kötelezettségek teljesítésének elmulasztása miatt a bérleti jogviszony fennállása alatt vagy a helyiség visszaadásakor felmerül.

3.11)	Bérbeadó a keletkezett hátralékot a fizetési határidőt követően a tárgyhó utolsó napján leemeli az óvadék összegéből. Az óvadék felhasználásáról Bérbeadó minden esetben írásbeli értesítést küld Bérlő részére. Bérlő köteles az értesítés kézhezvételétől számított 15 napon belül az óvadékot az eredeti összegre kiegészíteni.

3.12.)	Bérbeadó az óvadék fel nem használt részét a bérleti jogviszony megszűnése esetén, a helyiség visszavételét követő 30 (harminc) napon belül Bérlőnek visszafizeti, amennyiben Bérlő a helyiség átadás-átvételének időpontjára szóló közüzemi 0-s igazolásokat Bérbeadónak bemutatta.

3.13.)	Az óvadékot a Bérbeadó letéti számlán kezeli, mely után kamatot nem fizet. 
Bérlőt terhelő kötelezettségek

4.1.)	A Bérlő és az alkalmazottjai, valamint üzleti partnerei a helyiséget rendeltetésszerűen és a Szerződésnek megfelelően kötelesek használni. A rendeltetésellenesen vagy a Szerződéstől eltérő használatért a felelősség a Bérlőt terheli – függetlenül a szabálytalan használatot elkövető személyétől –, aki köteles az épületben vagy az épület, továbbá a helyiség központi berendezéseiben keletkezett hibát kijavítani és a kárt megtéríteni. 

4.2)	A Bérbeadó a helyiségnek a rendeltetésszerű használatát, valamint a Szerződésben foglalt kötelezettségek teljesítését évente két alkalommal – a Bérlő szükségtelen háborítása nélkül – jogosult ellenőrizni. A Bérlő arra alkalmas időben a helyiségbe történő bejutást biztosítani, és az ellenőrzést tűrni köteles; ez a rendelkezés megfelelően irányadó a rendkívüli káresemény, illetőleg a vészhelyzet fennállása miatt a helyiségen belül szükséges hibaelhárítás elvégzésének biztosítása esetén.

4.3)	Bérlő köteles a Bérbeadót értesíteni, ha a dolgot károsodás veszélye fenyegeti vagy a Bérbeadót terhelő munkálatok elvégzésének szükségessége merül fel. Bérlő a Bérbeadót terhelő munkálatokat a Bérbeadó helyett és költségére elvégezheti, amennyiben az értesítési kötelezettségének eleget tett, és a Bérbeadó azokat annak ellenére nem végzi el.
felek megállapodása

5.1)	A Bérlő nem követelheti a Bérbeadótól, hogy a helyiséget az abban folytatni kívánt tevékenységének gyakorlásához szükséges módon kialakítsa, felszerelje, illetőleg berendezze. Az ezzel kapcsolatban felmerülő költségek megtérítését a Bérlő nem követelheti a Bérbeadótól.

5.2)	A Bérbeadó az egyéb, jövőbeli felújítási költségeket, a Felek ilyen tartalmú megállapodása alapján a bérleti díjba beszámíthatja.

5.3)	A Bérbeadó által elismert felújítási munkálatok megkezdéséhez szükséges hatósági engedélyt a Bérlő köteles beszerezni.

5.4)	Az engedély vagy hozzájárulás nélkül végzett beruházás költségeit a Bérlő viseli. 

a helyiség karbantartása

5.5)	A Bérlő köteles gondoskodni: 
a) a helyiség burkolatainak felújításáról, pótlásáról, cseréjéről,
b) a helyiséghez tartozó üzlethomlokzat, portál, kirakatszekrény, védőtető, előtető, biztonsági berendezés és reklám karbantartásáról,
c) a Bérbeadó tulajdonát képező berendezési tárgyak felújításáról, pótlásáról, cseréjéről,
d) a bérleményhez tartozó olyan központi berendezések karbantartásáról, amelyeket kizárólagosan a Bérlő használ, tart üzemben,
e) a bérlemény, továbbá a közös használatra szolgáló helyiség(ek) és terület(ek) Bérlőre eső részének tisztántartásáról, megvilágításáról,
f) a helyiség érintésvédelmi időszakos felülvizsgálatáról a vonatkozó jogszabályban meghatározott időközönként,
g) a Bérlő által termelt hulladék jogszerű elhelyezéséről,
h) a bérlemény előtti terület jogszabályoknak megfelelő módon történő tisztántartásáról.
i) saját költségén a pinceszint szellőztetéséről.
Amennyiben a Bérlő az a-f) pontjaiban foglalt valamely kötelezettségének nem tesz eleget, az elmulasztott kötelezettséget a Bérlő helyett a Bérbeadó – a Bérlő költségén – jogosult elvégeztetni.

5.6)	A Bérbeadó köteles gondoskodni:

a)	az életveszélyt okozó, továbbá az épület állagát veszélyeztető vagy a helyiség, illetőleg a szomszédos lakások és nem lakás céljára szolgáló helyiségek rendeltetésszerű használatát ténylegesen akadályozó (azonnali beavatkozást igénylő) hibák esetében haladéktalanul, 
b) 	azonnali beavatkozást nem igénylő hibák esetében általában az épület karbantartásával vagy felújításával összefüggésben,  
c) 	az épület felújítása, illetőleg a közmű vezetékrendszer meghibásodása miatt helyiségen belül a szükséges munkák elvégzéséről.

Az a) pontban szereplő állapot hibákat a Bérlőnek haladéktalanul jeleznie kell a Bérbeadó felé.

Bérbeadó cserehelyiséget biztosít a Bérlő részére, ha a Bérlő önhibáján kívül a helyiséget azért kénytelen elhagyni, mert annak állapota az állékonyságot, az egészséget, az életet vagy a közbiztonságot veszélyezteti, illetve annak felújítása, helyreállítása vagy bővítése csak a helyiség kiürítése esetén végezhető el.
Egyéb szerződési feltételek

6.1)	Jelen Szerződés értelmében:

Felújítás: a rendeltetésszerű használatra nem alkalmas állapotú helyiség eredeti állagának, illetve műszaki állapotának megközelítő szintű vagy teljes visszaállítása; felújítás a korszerűsítés is, ha az a korszerű technika alkalmazásával a tárgyi eszköz egyes részeinek az eredetitől eltérő megoldásával vagy kicserélésével a tárgyi eszköz üzembiztonságát, teljesítőképességét, használhatóságát vagy gazdaságosságát növeli. Nem felújítás az elmaradt és felhalmozódó karbantartás egy időben való elvégzése, függetlenül a költségek nagyságától.

Beruházás: a tárgyi eszköz beszerzése, létesítése, a rendeltetésszerű használatra alkalmas állapotú helyiség műszaki tartalmának bővítése (különösen: fűtés nélküli helyiségben a fűtési rendszer kiépítése, klímaberendezés beépítése, riasztórendszer beépítése, a helyiség tartósan használható berendezési tárgyakkal történő felszerelése). Beruházás a meglévő tárgyi eszköz bővítését, rendeltetésének megváltoztatását, átalakítását, élettartamának, teljesítőképességének közvetlen növelését eredményező tevékenység is.

A helyiségben végzendő tevékenység megkezdésének és folytatásának feltételei

6.2)	Bérlő tudomásul veszi, hogy amennyiben az általa a helyiségben folytatandó tevékenység hatósági engedély köteles (vagy a tevékenység megkezdése valamely hatósághoz történő bejelentéshez kötött), úgy az engedélyek megszerzése (tevékenység megkezdésének bejelentése) a Bérlő feladata és költsége, valamint a tevékenységét a szükséges engedély(ek) birtokában kezdheti meg, illetve folytathatja, ha annak másolatát a Bérbeadóhoz eljuttatta.

6.3)	Bérlő a tevékenységével a lakókörnyezet nyugalmát nem zavarhatja.

6.4)	Bérlő a helyiségben folytatott tevékenységét megváltoztathatja, amennyiben:
· a megváltoztatott tevékenységet legalább 8 nappal annak megkezdése előtt írásban bejelenti a Bérbeadó részére,
· a megváltozott tevékenység nem ellentétes a helyiség hasznosításának céljával,
· a 6.2) pont szerinti kötelezettségének eleget tesz.

A helyiségben folytatott tevékenység módosításáról a Gazdasági Bizottság (a továbbiakban GB) dönt. 

Az albérletbe adás feltételei

6.5)	A Bérlő a helyiség alapterületének legfeljebb 50 %-át adhatja albérletbe. A bérbeadó az albérleti szerződéshez a hozzájárulását akkor adja meg, ha:

a)  a Bérlő által fizetett bérleti díj nem érte el az alap bérleti díjat, a bérlő legalább az alap bérleti díjat megfizeti, és tudomásul veszi a bérleti díj bérbeadó általi valorizációját, 
b) a Bérlőnek a bérleménnyel kapcsolatban bérletidíj-, közüzemidíj-tartozása és az Önkormányzattal szemben köztartozása nincs, valamint az albérlőnek nincs az Önkormányzattal szemben köztartozása.

A Bérbeadó az albérletbe adáshoz a bérleti jogviszony kezdetétől számított egy éven belül csak GB döntés alapján járulhat hozzá.

A bérleti jog átruházás és csere feltételei

6.6)	 A helyiség bérleti jogának átruházásához és cseréjéhez a Bérbeadó hozzájárul, ha: 
a) az új bérlő által a helyiségben folytatni kívánt tevékenység az Önkormányzat településfejlesztési, településképi vagy vállalkozásfejlesztési hasznosítási céljának megfelel,
b) ha a korábbi bérlő által fizetett bérleti díj nem érte el az alap bérleti díjat, és az új bérlő vállalja az alap bérleti díjnak megfelelő bérleti díj megfizetését, és tudomásul veszi a bérleti díj bérbeadó általi valorizációját,  
c) a korábbi bérlőnek nincs bérleti díj tartozása, az Önkormányzattal szemben köztartozása, és igazolja, hogy a helyiségre közműdíj-tartozása nincs, 
d) az új bérlővel bérleti jogviszony létesítését a vonatkozó önkormányzati rendelet nem zárja ki,
e) az új bérlő a helyiség bérleti jogának átruházásához és cseréjéhez a bérbeadói hozzájárulásra irányuló eljárás költségeinek fedezetéül szolgáló egy havi bérleti díjnak megfelelő összeget megfizeti,
f) az új bérlő közjegyzői okiratba foglalt nyilatkozatban vállalja a helyiség használatából fakadó, a bérbeadó felé fennálló fizetési kötelezettsége teljesítését, késedelem esetén a kamatok megfizetését, valamint a bérleti jogviszony megszűnése esetén a helyiség kiürítését.
Bérbeadó a bérleti jog átadáshoz a bérleti jogviszony kezdetétől számított egy éven belül csak a GB egyedi elbírálása alapján járulhat hozzá.

A használati díj

6.7)	A helyiséget jogcím nélkül használó a jogcímnélküli használat kezdetétől használati díjat köteles fizetni. 
A használat díj mértéke az első két hónapban a bérleti díjjal azonos összeg, az azt követő további két hónapban havonta a bérleti díj kétszerese, további két hónap elteltével havonta a bérleti díj négyszerese.
A Bérleti jogviszony megszűnése

7.1)	Jelen Szerződést mindkét fél 60 napos felmondási idő betartásával a hónap utolsó napjára írásban bármikor felmondhatja.

7.2) Bérbeadó a Szerződést rendkívüli felmondással írásban felmondhatja a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Ltv.) rendelkezései szerint az ott meghatározott határidővel, amennyiben Bérlő e Szerződésben vállalt lényeges kötelezettségét megszegi. A rendkívüli felmondásra egyebekben a Polgári Törvénykönyvről szóló 2013. évi V. törvény és az Ltv. rendelkezései az irányadóak.

7.2)	A Bérlő lényeges szerződéses kötelezettsége megszegésének minősül, különösen: 

a) tilalom ellenére vagy tulajdonosi hozzájárulás hiányában a helyiség albérletbe adása,
b) tilalom ellenére vagy tulajdonosi hozzájárulás hiányában a bérleti jog átruházása, cseréje,
c) építési munka végzése a bérleményben a Zuglói ZRt. előzetes hozzájárulásának hiányában, beleértve az építési engedélyköteles munkák ilyen elvégzését is,
d) a helyiség felújítási munkáinak határidőn belüli be nem fejezése, 
e) a bérleménnyel kapcsolatos karbantartási kötelezettségének elmulasztása,
f) a helyiségben engedélyköteles tevékenység végzése, engedély hiányában,
g) jogszabályban előírt adatváltozási, adat-igazolási kötelezettség elmulasztása,
h) a bérleti jogviszonnyal összefüggésben valótlan adat szolgáltatása,
i) a bérleti díj, valamint a külön szolgáltatások díjainak szerződéses határidőben történő kiegyenlítésének elmulasztása,
j) közműszolgáltatókkal történő szerződéskötés elmulasztása,
k) a helyiség szerződésellenes, rendeltetésellenes használata,
l) ha a Bérlő az óvadékot a Bérbeadó felszólítására nem egészíti ki,
m) ha a Bérlő az épület homlokzatát engedély nélkül vagy az engedélyben foglaltaktól eltérően megváltoztatja.

Helyiség birtokba adása és visszavétele

7.3)	Bérlő megtekintett, rendeltetésszerű használatra alkalmas állapotban veszi át a helyiséget a Guang Peng Kft.-től. Bérlő kijelenti, hogy a helyiség jelenlegi műszaki állapotát felmérte, arról tudomása van. Bérlő tudomásul veszi, hogy semminemű követeléssel nem léphet fel Bérbeadóval szemben a helyiség átadáskori állapotát, illetve felújítását illetően. Bérlő tudomásul veszi, hogy az üzlethelyiségből megközelíthető pincerész rendeltetésszerű használatra nem alkalmas, az nem képezi a bérbeadás tárgyát.

7.4)	A Szerződés megszűnésekor Bérlő köteles a helyiséget és a helyiség berendezési tárgyakat rendeltetésszerű használatra alkalmas állapotban Zuglói ZRt-nek visszaadni. Bérlő a Szerződés megszűnésekor mindazt, amit saját költségén a helyiségbe felszerelt, a helyiség állagának sérelme nélkül leszerelheti.

7.5)	Ha a Bérlő a helyiséget a Bérbeadó hozzájárulása nélkül átalakította, akkor köteles az eredeti állapotot helyreállítani. Amennyiben az átalakítás a Bérbeadó hozzájárulásával történt, akkor az eredeti állapot helyreállításának kötelezettségét a Bérbeadó mérlegeli és erről a Bérlőt tájékoztatja.
Bérlő nyilatkozatai

8.1)	Bérlő képviseletében Sun Jinhua kijelenti, hogy az államháztartásról szóló törvény végrehajtásáról szóló 368/2011. (XII. 31.) Kormányrendelet 50. § (1a) bekezdése alapján a képviselete alatt működő szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.

8.2)	Bérlő kijelenti, hogy kötelezettséget vállal arra, hogy:
- jelen Szerződésben előírt, valamint a Bérbeadó által más módon előírt beszámolási nyilvántartási, adatszolgáltatási kötelezettségeket teljesíti,
- az ingatlant a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
- az ingatlan hasznosításában – a vele közvetlen vagy közvetett módon jogviszonyban álló harmadik félként – kizárólag természetes személyek vagy a nemzeti vagyonról szóló 2011. évi CXCVI. törvény 3. §-a értelmében átlátható szervezetek vesznek részt.

8.3)	Bérlő jelen Szerződés aláírásával nyilatkozik, hogy nincs az Önkormányzattal szemben köztartozása, vagy bármilyen más jogviszonyból eredően tartozása. 

8.4)	Bérlő kijelenti, hogy tudomása van arról, hogy Budapest Főváros XIV. Kerület Zugló Önkormányzata Képviselő-testületének Zugló városkép védelméről szóló 10/2021. (III. 26.) sz. önkormányzati rendelete (ZVR.) szerint egyes – építési engedély nélkül végezhető – építési tevékenységek végzéséhez településképi bejelentési eljárás szükséges. Bérlő tudomásul veszi, hogy a ZVR. megsértése esetén köteles tűrni, illetve az ahhoz szükséges feltételeket megteremteni, hogy a ZVR. szerint a településképet károsan befolyásoló építmény, építményrész felújításának, átalakításának, lebontásának munkái a ZVR. szerinti feltételekkel jogszerűen megvalósíthatóak legyenek. A Szerződő Felek kijelentik, hogy a Bérbeadó hozzájárulása nélkül végzett munkálatok egyéb következményei vonatkozásában a jelen Szerződés előírásait kell alkalmazni.
Egyéb megállapodások

9.1)	A Szerződő Felek megállapodnak abban, hogy az egymáshoz intézett írásbeli nyilatkozatokat, melyeket tértivevényes, ajánlott vagy egyéb könyvelt levélpostai küldeményként szabályszerűen postára adtak - ha a küldemény ténylegesen kézbesíthető nem volt vagy arról a Felek nem szereztek tudomást – abban az időpontban kell egymással közöltnek, illetve kézbesítettnek tekinteni, amikor a kézbesítetlen küldeményt a posta a feladónak visszaküldte.

	Bérbeadó esetén a címzés:
	Zuglói Városgazdálkodási Közszolgáltató Zártkörűen Működő Részvénytársaság
1145 Budapest, Pétervárad utca 11-17.


	Bérlő esetén a címzés:
	Kanál és Villa Kft. 
1149 Budapest, Egressy út 168. fszt. 1. ajtó.



A Felek megállapodnak, hogy a kapcsolattartók személyének megváltozása nem igényli jelen szerződés módosítását, azonban Felek kötelesek egymást a változásról haladéktalanul, írásban tájékoztatni.

9.2) Szerződő Felek tudomásul veszik, hogy jelen Szerződés teljesítésével kapcsolatban kezelik egymás adatait, így különösen a Felek és kapcsolattartóik adatait. Az adatkezelés jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és Tanács 2016. április 27-i (EU) 2016/679 Rendelete (a továbbiakban: GDPR) 6. cikk (1) bekezdés e) pontja, mely szerint az adatkezelés a Bérbeadó/Tulajdonos közérdekű feladatának végrehajtásához szükséges. Szerződő Felek kötelezettséget vállalnak, hogy a Szerződéssel kapcsolatos adatkezelések tekintetében - a törvényi rendelkezések megtartása mellett – együttműködnek.

9.3)	Bérlő tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI.18.) önkormányzati rendelet alapján Bérbeadó – az esetlegesen személyes adatnak minősülő adatok kivételével – a honlapján közzéteszi a jelen Szerződést teljes terjedelmében és a Szerződés egyes adatait. A közzétételre egyebekben az információs önrendelkezési jogról és az információszabadságról szóló 2011. évi CXII. törvény vonatkozó rendelkezései az irányadók.

9.4)	A Szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletére vonatkozó 1993. évi LXXVIII. törvény, a nemzeti vagyonról szóló 2011. évi CXCVI. törvény, valamint a Budapest Főváros XIV. Kerület Zugló Önkormányzata Képviselő-testületének 11/2024. (IV. 2.) számú rendeletében foglaltak az irányadók.

9.5) Jelen Szerződést a Szerződő Felek csak írásban, közös megegyezéssel módosíthatják, a szóban közölt módosítás érvénytelen. 

9.6)	Szerződő Felek a Szerződést, mint akaratukkal mindenben megegyezőt, közös értelmezés után aláírták.

9.7) Jelen szerződés egymással megegyező, 3 (három) eredeti példányban készült, melyből a Feleket 1-1 (egy-egy) példány, a Zuglói Zrt.-t 1 (egy) példány illeti meg.


Budapest, ……………………..			Budapest, …………………………..




	-------------------------------------------------
Rózsa András polgármester 
Budapest Főváros XIV. Kerület Zugló Önkormányzata, mint Bérbeadó meghatalmazása alapján  
Baranyai Zsolt
vezérigazgató                                                        
Zuglói Zrt.  
	-------------------------------------------------
Sun Jinhua ügyvezető
Kanál és Villa Kft.
Bérlő

